CELEX: 52018PC0710
Language: el
Date: 2018-10-24
Title: Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ περί καθορισμού, για το 2019, των αλιευτικών δυνατοτήτων στον Εύξεινο Πόντο για ορισμένα αποθέματα ιχθύων και ομάδες αποθεμάτων ιχθύων

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 24.10.2018
            COM(2018) 710 final
            2018/0365(NLE)
            Πρόταση
            ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            περί καθορισμού, για το 2019, των αλιευτικών δυνατοτήτων στον Εύξεινο Πόντο για ορισμένα αποθέματα ιχθύων και ομάδες αποθεμάτων ιχθύων
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               ·Αιτιολόγηση και στόχοι της πρότασης
            
            
               Με τον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου σχετικά με την Κοινή Αλιευτική Πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου επιδιώκεται να εξασφαλιστεί η εκμετάλλευση των έμβιων υδρόβιων πόρων υπό βιώσιμες οικονομικές, περιβαλλοντικές και κοινωνικές συνθήκες. Σημαντικό εργαλείο για την επίτευξη των στόχων αυτών είναι ο ετήσιος καθορισμός αλιευτικών δυνατοτήτων. 
            
            
               Στόχος της παρούσας πρότασης είναι να καθοριστούν, για το 2019, οι αλιευτικές δυνατότητες για τα κράτη μέλη όσον αφορά τα σημαντικότερα από εμπορική άποψη αποθέματα ιχθύων του Εύξεινου Πόντου. 
            
            
               Όσον αφορά την παπαλίνα, η πρόταση βασίζεται στην επιστημονική γνωμοδότηση για αυτόνομη ποσόστωση, προκειμένου να διατηρηθεί το τρέχον επίπεδο θνησιμότητας λόγω αλιείας. 
            
            
               Όσον αφορά το καλκάνι, η πρόταση ενσωματώνει τα TAC και τις ποσοστώσεις που καθορίστηκαν με τη σύσταση (GFCM/41/2017/4) της Γενικής Επιτροπής Αλιείας για τη Μεσόγειο (ΓΕΑΜ) σχετικά με πολυετές σχέδιο διαχείρισης για την αλιεία καλκανιού στη γεωγραφική υποπεριοχή 29 (Εύξεινος Πόντος).
            
            
               ·Γενικό πλαίσιο
            
            
               ·Η ανακοίνωση της Επιτροπής προς το Ευρωπαϊκό Κοινοβούλιο και το Συμβούλιο σχετικά με την κατάσταση που επικρατεί όσον αφορά την κοινή αλιευτική πολιτική και τη διαβούλευση για τις αλιευτικές δυνατότητες το 2019 [COM(2018) 452 final της 11.6.2018] περιγράφει το ιστορικό της πρότασης. 
            
            
               ·Οι αλιευτικές δυνατότητες θα πρέπει να καθοριστούν σύμφωνα με το άρθρο 16 παράγραφος 1 (που αφορά την αρχή της σχετικής σταθερότητας) και το άρθρο 16 παράγραφος 4 (που αφορά τους στόχους της Κοινής Αλιευτικής Πολιτικής και τους κανόνες που προβλέπονται στα πολυετή σχέδια) του κανονισμού (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου σχετικά με την Κοινή Αλιευτική Πολιτική.
            
            
               Τα αποθέματα του Εύξεινου Πόντου που αλιεύονται από τη Βουλγαρία και τη Ρουμανία είναι κοινά με χώρες εκτός της ΕΕ, όπως η Τουρκία, η Ουκρανία, η Γεωργία και η Ρωσική Ομοσπονδία. 
            
            
               Δεν ελήφθη καμία απόφαση έως το 2017 σε περιφερειακό επίπεδο μεταξύ χωρών της ΕΕ και τρίτων χωρών όσον αφορά τα συνολικά επιτρεπόμενα αλιεύματα (TAC). Από το 2008 η Ευρωπαϊκή Ένωση καθορίζει ετησίως αυτόνομες ποσοστώσεις για τα αποθέματα καλκανιού και παπαλίνας προκειμένου να διασφαλίσει την εφαρμογή των κανόνων της ΚΑΠ. Ωστόσο, από το 2018 εφαρμόζονται περιφερειακά TAC για την αλιεία καλκανιού για δύο έτη (2018-2019) με προσωρινή κατανομή των ποσοστώσεων και μεταφέρονται στο ενωσιακό δίκαιο με τον κανονισμό για τον Εύξεινο Πόντο, σύμφωνα με τη σύσταση GFCM/41/2017/4, η οποία εγκρίθηκε κατά την 41η ετήσια σύνοδο της ΓΕΑΜ το 2017. 
            
            
               Οι αλιευτικές δραστηριότητες εκμετάλλευσης παπαλίνας έχουν μεγάλη κοινωνικοοικονομική σημασία για τις παρευξείνιες χώρες. Σύμφωνα με τις επίσημες αναφερόμενες εκφορτώσεις που συμπεριλήφθηκαν στην έκθεση της Επιστημονικής, Τεχνικής και Οικονομικής Επιτροπής Αλιείας (ΕΤΟΕΑ) σχετικά με τον Εύξεινο Πόντο το 2017, το μερίδιο των χωρών της ΕΕ στις εκφορτώσεις παπαλίνας του Εύξεινου Πόντου αντιπροσώπευε το 4,5 % το 2014, το 3,12 % το 2015 και το 2,93 % το 2016 των συνολικών εκφορτώσεων. Σύμφωνα με την έκθεση της ετήσιας συνόδου της ΓΕΑΜ το 2017, το απόθεμα παπαλίνας στον Εύξεινο Πόντο αποτελεί αντικείμενο βιώσιμης εκμετάλλευσης. Ωστόσο, είναι αναγκαίο να διατηρηθεί το τρέχον επίπεδο θνησιμότητας λόγω αλιείας, δηλαδή σε 11 475 τόνους, ώστε να εξασφαλιστεί η βιωσιμότητα του αποθέματος παπαλίνας στον Εύξεινο Πόντο.
            
            
               Οι αλιευτικές δραστηριότητες εκμετάλλευσης καλκανιού έχουν μεγάλη κοινωνικοοικονομική σημασία για τις παρευξείνιες χώρες. Η σύσταση GFCM/41/2017/4 καθόρισε τα περιφερειακά TAC για το καλκάνι στους 644 τόνους για το 2018 και το 2019, με προσωρινή κατανομή των ποσοστώσεων σε όλες τις παρευξείνιες χώρες. Η σύσταση περιλαμβάνει ρήτρα αναθεώρησης που επιτρέπει να επανεξεταστούν τα TAC και οι ποσοστώσεις το 2018, εφόσον δεν προκύψει βάσει της επιστημονικής γνωμοδότησης ότι η θνησιμότητα λόγω αλιείας συνεχίζει να εξελίσσεται κατά τρόπο εποικοδομητικό. Η 7η ετήσια σύνοδος της ομάδας εργασίας της ΓΕΑΜ για τον Εύξεινο Πόντο, που πραγματοποιήθηκε στις 11-13 Ιουλίου 2018, επιβεβαίωσε τη συνέχιση της εποικοδομητικής εξέλιξης της θνησιμότητας λόγω αλιείας του αποθέματος καλκανιού. Όσον αφορά την ΕΕ, η χορηγούμενη ποσόστωση για το 2018 και το 2019 καθορίστηκε σε 114 τόνους. Θα πρέπει να ενσωματωθούν στον παρόντα κανονισμό τα TAC και οι ποσοστώσεις για το καλκάνι, η διαχείριση της αλιευτικής προσπάθειας και ο περιορισμός των ημερών αλιείας σε 180 ημέρες ετησίως, καθώς και η δίμηνη περίοδος απαγόρευσης που ισχύει επί του παρόντος, ήτοι από τις 15 Απριλίου έως τις 15 Ιουνίου. 
            
            
               Σύμφωνα με το άρθρο 2 του κανονισμού (ΕΚ) αριθ. 847/96 του Συμβουλίου
                  1
               , προτείνεται τα άρθρα 3 και 4 να μην εφαρμόζονται όσον αφορά τα αποθέματα που καλύπτονται από τον παρόντα κανονισμό. Ωστόσο, σύμφωνα με το άρθρο 15 παράγραφος 9 του κανονισμού (ΕΕ) αριθ. 1380/2013, η ευελιξία από έτος σε έτος που προβλέπεται στην εν λόγω διάταξη εφαρμόζεται στα αποθέματα που υπάγονται στην υποχρέωση εκφόρτωσης.
            
            
               ·Ισχύουσες διατάξεις στον τομέα της πρότασης
            
            
               Οι αλιευτικές δυνατότητες και η κατανομή τους στα κράτη μέλη αποτελούν αντικείμενο ετήσιας κανονιστικής ρύθμισης. Η τελευταία σχετική νομική πράξη είναι ο κανονισμός (ΕΕ) 2017/2360 του Συμβουλίου
                  2
               , της 11ης Δεκεμβρίου 2017, περί καθορισμού, για το 2018, των αλιευτικών δυνατοτήτων στον Εύξεινο Πόντο για ορισμένα αποθέματα ιχθύων. 
            
            
               Επιπλέον των ετήσιων αλιευτικών δυνατοτήτων, πρέπει να αναφερθούν τα ακόλουθα μέτρα όσον αφορά την αλιεία στον Εύξεινο Πόντο, τα οποία καλύπτονται από την παρούσα πρόταση. Η πρόταση της Επιτροπής για τη μεταφορά των πρόσφατων συστάσεων της ΓΕΑΜ στο ενωσιακό δίκαιο εγκρίθηκε στις 22.3.2018
                  3
                και βρίσκεται σε εξέλιξη συννομοθετική διαδικασία εντός του Ευρωπαϊκού Κοινοβουλίου και του Συμβουλίου. Θα πρέπει επίσης να σημειωθεί ότι τα ακόλουθα στοιχεία είναι άρρηκτα συνδεδεμένα με τις ετήσιες αλιευτικές δυνατότητες και λαμβάνονται υπόψη στην παρούσα πρόταση: 
            
            
               –Τα ελάχιστα μεγέθη διατήρησης και τα ελάχιστα μεγέθη ματιού όσον αφορά την αλιεία καλκανιού στον Εύξεινο Πόντο καθορίζονται βάσει του κανονισμού (ΕΕ) αριθ. 227/2013 του Ευρωπαϊκού Κοινοβουλίου και του Συμβουλίου, της 13ης Μαρτίου 2013
                  4
               , για την τροποποίηση του κανονισμού (ΕΚ) αριθ. 850/98 του Συμβουλίου για τη διατήρηση των αλιευτικών πόρων μέσω τεχνικών μέτρων προστασίας των νεαρών θαλάσσιων οργανισμών και του κανονισμού (ΕΚ) αριθ. 1434/98 του Συμβουλίου περί των όρων υπό τους οποίους επιτρέπεται να εκφορτώνεται ρέγγα για βιομηχανικούς σκοπούς, πλην της άμεσης ανθρώπινης κατανάλωσης.
            
         
         
            
               –Σύσταση GFCM/37/2013/2 για τον καθορισμό ενός συνόλου ελάχιστων προδιαγραφών για την αλιεία καλκανιού με στάσιμο απλάδι βυθού και την προστασία των κητοειδών του Εύξεινου Πόντου, η οποία εγκρίθηκε από τη Γενική Επιτροπή Αλιείας για τη Μεσόγειο (ΓΕΑΜ) κατά την 37η σύνοδό της (Split, Μάιος 2013).
            
            
               –Σύσταση GFCM/39/2015/3 για τον καθορισμό ενός συνόλου μέτρων για την πρόληψη, την αποτροπή και την εξάλειψη της παράνομης, λαθραίας και άναρχης αλιείας καλκανιού στον Εύξεινο Πόντο, η οποία εγκρίθηκε από τη Γενική Επιτροπή Αλιείας για τη Μεσόγειο (ΓΕΑΜ) κατά την 39η σύνοδό της (Μιλάνο, Μάιος 2015).
            
            
               –Σύσταση GFCM/41/2017/4 για ένα πολυετές σχέδιο διαχείρισης για την αλιεία καλκανιού στον Εύξεινο Πόντο (γεωγραφική υποπεριοχή 29), η οποία εγκρίθηκε από τη Γενική Επιτροπή Αλιείας για τη Μεσόγειο (ΓΕΑΜ) κατά την 41η σύνοδό της (Budva, Οκτώβριος 2017).
            
            
               –Δήλωση του Βουκουρεστίου
                  5
               , η οποία εγκρίθηκε στο πλαίσιο διάσκεψης υψηλού επιπέδου που διοργανώθηκε από τη ΓΕΑΜ για τη διακυβέρνηση της αλιείας στον Εύξεινο Πόντο τον Οκτώβριο του 2016. Στο πλαίσιο της προαναφερόμενης διάσκεψης εγκρίθηκε η εν λόγω δήλωση, στην οποία υπογραμμίζεται η ανάγκη για κοινές και συνεργατικές προσεγγίσεις μεταξύ των παράκτιων κρατών για τη βελτίωση της βιωσιμότητας της αλιείας στον Εύξεινο Πόντο.
            
            
               –Υπουργική διακήρυξη της Σόφιας
                  6
               , που υπογράφηκε στις 7 Ιουνίου 2018 στο πλαίσιο της διάσκεψης υψηλού επιπέδου για την αλιεία και την υδατοκαλλιέργεια στον Εύξεινο Πόντο και η οποία συγκεκριμενοποιεί τις δεσμεύσεις της δήλωσης του Βουκουρεστίου και καθορίζει ειδικό σχέδιο δράσης για τα επόμενα 10 έτη στον Εύξεινο Πόντο για τη βιωσιμότητα της αλιείας.
            
            
               –Μεσοπρόθεσμη στρατηγική της ΓΕΑΜ (2017-2020) με στόχο τη βιωσιμότητα του τομέα της αλιείας στη Μεσόγειο και στον Εύξεινο Πόντο
                  7
               , στο πλαίσιο της οποίας εγκρίθηκε, μεταξύ άλλων, ένα σύνολο δράσεων για την ενίσχυση της διακυβέρνησης της αλιείας σε πολυμερές επίπεδο στον Εύξεινο Πόντο.
            
            
               –Η Βουλγαρία και η Ρουμανία παρείχαν στήριξη και συμμετείχαν ενεργά στην υλοποίηση του πιλοτικού έργου της ΓΕΑΜ για τον έλεγχο και την επιθεώρηση της αλιείας καλκανιού το οποίο θεσπίστηκε με τη σύσταση GFCM/41/2017/4. Το πιλοτικό έργο της ΓΕΑΜ καταρτίστηκε από την Ευρωπαϊκή Υπηρεσία Ελέγχου της Αλιείας (EFCA) με την οποία η Βουλγαρία και η Ρουμανία συνεργάστηκαν ενεργά, καθιστώντας δυνατή τη διεξαγωγή της κοινής επιχείρησης στις αντίστοιχες ΑΟΖ τους.
            
            
               –Η υλοποίηση των δεσμεύσεων που ανέλαβαν η Βουλγαρία και η Ρουμανία τον Δεκέμβριο του 2017, στο πλαίσιο του κανονισμού περί καθορισμού των αλιευτικών δυνατοτήτων για το 2018, με στόχο τη βελτίωση της διαχείρισης της αλιείας καλκανιού και κεντρονιού το 2018 μέσω της υλοποίησης ενός συνόλου μέτρων, τη βελτίωση του ελέγχου, την καταπολέμηση της ΠΛΑ αλιείας και τη βελτίωση της συλλογής δεδομένων, είναι αποτελεσματική. Τόσο η Βουλγαρία όσο και η Ρουμανία υλοποίησαν μια σειρά δράσεων, δηλαδή μείωση του κινδύνου αδήλωτων αλιευμάτων μέσω της καταγραφής όλων των αλιευμάτων καλκανιού και κεντρονιού (ακόμη και για ποσότητες κάτω από 50 kg), αύξηση του ποσοστού των επιθεωρήσεων (στη θάλασσα, στην αγορά, στην ξηρά, κοινές επιθεωρήσεις), στήριξη και περαιτέρω βελτίωση των επιστημονικών γνωμοδοτήσεων σε θέματα αλιείας και βιολογικών δεδομένων γα τα αποθέματα του Εύξεινου Πόντου.
            
            
               ·Συνέπεια με άλλες πολιτικές και στόχους της ΕΕ
            
            
               Τα προτεινόμενα μέτρα είναι σύμφωνα με τους στόχους και τους κανόνες της Κοινής Αλιευτικής Πολιτικής και συνάδουν με την πολιτική της Ένωσης για βιώσιμη ανάπτυξη.
            
            
               2.ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
            
               ·Συλλογή και χρήση εμπειρογνωσίας
            
            
               Οι επιστημονικές οργανώσεις από τις οποίες ζητήθηκε γνωμοδότηση είναι η Επιστημονική, Τεχνική και Οικονομική Επιτροπή Αλιείας (ΕΤΟΕΑ) και η ομάδα εργασίας για τον Εύξεινο Πόντο (WGBS) της Γενικής Επιτροπής Αλιείας για τη Μεσόγειο (ΓΕΑΜ).
            
            
               Η Ένωση ζητά την επιστημονική γνωμοδότηση της ΕΤΟΕΑ για την κατάσταση σημαντικών ιχθυαποθεμάτων. Η ΕΤΟΕΑ γνωμοδοτεί με βάση τους γενικούς όρους που καθορίζει η Επιτροπή. Οι πρόσφατες και ακριβείς γνωμοδοτήσεις, κατά τη συζήτηση της παρούσας πρότασης στο Συμβούλιο, θα καλύπτουν τα αποθέματα του Εύξεινου Πόντου για τα οποία προτείνονται ποσοστώσεις.
            
            
               Απώτερος στόχος είναι να ανέλθουν και να διατηρηθούν τα αποθέματα σε επίπεδα που θα επιτρέψουν να επιτευχθεί η μέγιστη βιώσιμη απόδοση (ΜΒΑ). Ο στόχος αυτός έχει ενσωματωθεί ρητά στον βασικό κανονισμό για την ΚΑΠ, του οποίου το άρθρο 2 παράγραφος 2 προβλέπει ότι αυτός ο στόχος «θα επιτευχθεί έως το 2015 όπου είναι δυνατόν και [...] μέχρι το 2020 το αργότερο για όλα τα αποθέματα». Τούτο αντανακλά τη δέσμευση που ανέλαβε η Ένωση όσον αφορά τα συμπεράσματα της Παγκόσμιας Διάσκεψης Κορυφής για την Αειφόρο Ανάπτυξη στο Γιοχάνεσμπουργκ το 2002 και το συναφές σχέδιο εφαρμογής. 
            
            
               ·Διαβουλεύσεις με τα ενδιαφερόμενα μέρη
            
            
               Οι διαβουλεύσεις με τα ενδιαφερόμενα μέρη πραγματοποιήθηκαν μέσω της ανακοίνωσης της Επιτροπής προς το Ευρωπαϊκό Κοινοβούλιο και το Συμβούλιο σχετικά με την κατάσταση που επικρατεί όσον αφορά την κοινή αλιευτική πολιτική και τη διαβούλευση για τις αλιευτικές δυνατότητες το 2019 [COM(2018) 452 final της 11.6.2018]. Η ΕΤΟΕΑ παρέχει την επιστημονική βάση για την πρόταση. Όλες οι εκθέσεις της ΕΤΟΕΑ είναι διαθέσιμες στον ιστότοπο της ΓΔ MARE.
            
            
               ·Εκτίμηση επιπτώσεων
            
            
               Σε επίπεδο ΕΕ, ο κίνδυνος αρνητικών επιπτώσεων στην αποκατάσταση του αποθέματος καλκανιού είναι περιορισμένος λόγω των πρόσθετων μέτρων καταγραφής, ελέγχου και παρακολούθησης που θεσπίστηκαν και εφαρμόστηκαν από τη Ρουμανία και τη Βουλγαρία για τη συμμόρφωση με τις δεσμεύσεις που ανέλαβαν τα εν λόγω κράτη μέλη στο πλαίσιο της έκδοσης του κανονισμού περί καθορισμού, για το 2018, των αλιευτικών δυνατοτήτων όσον αφορά ορισμένα αποθέματα ιχθύων στον Εύξεινο Πόντο. 
            
            
               Σε πολυμερές επίπεδο, ο κίνδυνος αρνητικών επιπτώσεων στην αποκατάσταση του αποθέματος περιορίζεται από διάφορες νέες δράσεις: 1) την υπουργική διακήρυξη της Σόφιας, που υπογράφηκε στις 7 Ιουνίου και η οποία επιβεβαιώνει τη δέσμευση των παρευξείνιων χωρών να ενεργήσουν συλλογικά με βάση συγκεκριμένο σχέδιο δράσης με στόχο τη βιωσιμότητα της αλιείας στον Εύξεινο Πόντο, 2) την έγκριση, κατά την 41η ετήσια σύνοδο της ΓΕΑΜ και, στη συνέχεια, την υλοποίηση του Περιφερειακού Σχεδίου Δράσης της ΓΕΑΜ για την καταπολέμηση της ΠΛΑ αλιείας, 3) την υλοποίηση σε πολυμερές επίπεδο του σχεδίου της ΓΕΑΜ «BlackSea4Fish» με βάση την περιφερειακή συνεργασία όσον αφορά τα επιστημονικά δεδομένα, τις έρευνες και τις εκτιμήσεις, 4) την έγκριση, κατά την 41η ετήσια σύνοδο της ΓΕΑΜ και, στη συνέχεια, την υλοποίηση του πολυετούς σχεδίου διαχείρισης για την αλιεία καλκανιού στον Εύξεινο Πόντο (GSA 29). Στο σχέδιο καθορίζονται πολυμερή συνολικά επιτρεπόμενα αλιεύματα και η προσωρινή κατανομή τους στις παρευξείνιες χώρες για το 2018 και το 2019. Σημαντικό στοιχείο του πολυετούς σχεδίου διαχείρισης είναι η υλοποίηση του κοινού πιλοτικού έργου για τον έλεγχο και την επιθεώρηση στη θάλασσα. Οι ρήτρες αναθεώρησης που προστέθηκαν στο σχέδιο θα επιτρέψουν να επανεξεταστούν τα TAC και οι ποσοστώσεις, εφόσον δεν προκύψει βάσει της επιστημονικής γνωμοδότησης ότι η θνησιμότητα λόγω αλιείας συνεχίζει να εξελίσσεται κατά τρόπο εποικοδομητικό. Επιπλέον, το σχέδιο προβλέπει μόνιμο σύστημα κατανομής TAC και μόνιμο πρόγραμμα επιθεώρησης έως το 2020. Το σχέδιο αυτό θα συμβάλει στην αποτελεσματική καταπολέμηση των ΠΛΑ δραστηριοτήτων και στην ορθή διαχείριση του αποθέματος καλκανιού σε περιφερειακό επίπεδο. 
            
         
         
            
               Η πρόταση δεν αντικατοπτρίζει μόνο βραχυπρόθεσμους προβληματισμούς, αλλά εντάσσεται επίσης σε μια πιο μακροπρόθεσμη προσέγγιση, με την οποία το επίπεδο αλίευσης προσαρμόζεται σταδιακά σε μακροπρόθεσμα βιώσιμα επίπεδα.
            
            
               Επομένως, η προσέγγιση που ακολουθεί η πρόταση ενδέχεται να οδηγήσει μεσοπρόθεσμα σε μειωμένη αλιευτική προσπάθεια, αλλά σε σταθερές ή αυξανόμενες ποσοστώσεις μακροπρόθεσμα. Οι μακροπρόθεσμες επιπτώσεις της προσέγγισης αναμένεται να είναι η μείωση των επιπτώσεων στο περιβάλλον, λόγω της προσαρμογής της αλιευτικής προσπάθειας και των αλιευτικών δυνατοτήτων. Η βιωσιμότητα των αλιευτικών δραστηριοτήτων θα αυξηθεί μακροπρόθεσμα.
            
            
               3.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ
            
            
               ·Σύνοψη της προτεινόμενης δράσης
            
            
               Η πρόταση καθορίζει τους περιορισμούς των αλιευμάτων στον Εύξεινο Πόντο όσον αφορά την αλιεία της Ένωσης, ώστε να επιτευχθεί ο στόχος της Κοινής Αλιευτικής Πολιτικής για την εξασφάλιση αλιείας βιώσιμης από οικολογική, οικονομική και κοινωνική άποψη.
            
            
               ·Νομική βάση
            
            
               Η νομική βάση της παρούσας πρότασης είναι το άρθρο 43 παράγραφος 3 της Συνθήκης για τη λειτουργία της Ευρωπαϊκής Ένωσης.
            
            
               Οι υποχρεώσεις της Ένωσης για βιώσιμη εκμετάλλευση των έμβιων υδάτινων πόρων απορρέουν από τις υποχρεώσεις που προβλέπονται στο άρθρο 2 του βασικού κανονισμού για την ΚΑΠ.
            
            
               ·Αρχή της επικουρικότητας
            
            
               Η πρόταση εμπίπτει στην αποκλειστική αρμοδιότητα της Ένωσης όπως αναφέρεται στο άρθρο 3 παράγραφος 1 στοιχείο δ) της Συνθήκης για τη λειτουργία της Ευρωπαϊκής Ένωσης. Ως εκ τούτου, δεν εφαρμόζεται η αρχή της επικουρικότητας.
            
            
               ·Αρχή της αναλογικότητας
            
            
               Η πρόταση είναι σύμφωνη με την αρχή της αναλογικότητας για τον ακόλουθο λόγο.
            
            
               Η Κοινή Αλιευτική Πολιτική είναι μια κοινή πολιτική. Σύμφωνα με το άρθρο 43 παράγραφος 3 της ΣΛΕΕ, αποτελεί αρμοδιότητα του Συμβουλίου η έκδοση μέτρων περί καθορισμού και κατανομής των αλιευτικών δυνατοτήτων.
            
            
               Με τον προτεινόμενο κανονισμό του Συμβουλίου κατανέμονται αλιευτικές δυνατότητες στα κράτη μέλη. Έχοντας υπόψη το άρθρο 16 παράγραφοι 6 και 7 και το άρθρο 17 του κανονισμού 1380/2013, τα κράτη μέλη είναι ελεύθερα να κατανείμουν τις εν λόγω δυνατότητες μεταξύ αλιευτικών σκαφών που φέρουν τη σημαία τους κατά το δοκούν. Κατά συνέπεια, τα κράτη μέλη διαθέτουν ευρεία διακριτική ευχέρεια στη λήψη αποφάσεων που σχετίζονται με το κοινωνικό και οικονομικό υπόδειγμα της επιλογής τους για την εκμετάλλευση των αλιευτικών δυνατοτήτων που τους έχουν διατεθεί.
            
            
               Η πρόταση δεν έχει νέες δημοσιονομικές επιπτώσεις για τα κράτη μέλη. Ο παρών κανονισμός εκδίδεται από το Συμβούλιο κάθε έτος και υφίστανται ήδη τα δημόσια και ιδιωτικά μέσα υλοποίησής του.
            
            
            
               ·Επιλογή των νομικών πράξεων
            
            
               Προτεινόμενες νομικές πράξεις: κανονισμός.
            
            
               Πρόκειται για πρόταση διαχείρισης της αλιείας βάσει του άρθρου 43 παράγραφος 3 της ΣΛΕΕ και σύμφωνα με το άρθρο 16 του κανονισμού (ΕΕ) αριθ. 1380/2013 του Συμβουλίου.
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
         
         
            
               Η πρόταση δεν έχει επιπτώσεις στον προϋπολογισμό της Ένωσης.
            
            
               2018/0365 (NLE)
            
            
               Πρόταση
            
            
               ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            
            
               περί καθορισμού, για το 2019, των αλιευτικών δυνατοτήτων στον Εύξεινο Πόντο για ορισμένα αποθέματα ιχθύων και ομάδες αποθεμάτων ιχθύων
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               1)Το άρθρο 43 παράγραφος 3 της Συνθήκης προβλέπει ότι το Συμβούλιο, μετά από πρόταση της Επιτροπής, εκδίδει μέτρα σχετικά με τον καθορισμό και την κατανομή των αλιευτικών δυνατοτήτων.
            
            
               2)Ο κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου
                  8
                απαιτεί τη θέσπιση μέτρων διατήρησης, λαμβανομένων υπόψη των διαθέσιμων επιστημονικών, τεχνικών και οικονομικών γνωμοδοτήσεων, μεταξύ άλλων, οσάκις είναι σκόπιμο, των εκθέσεων που συντάσσει η Επιστημονική, Τεχνική και Οικονομική Επιτροπή Αλιείας (ΕΤΟΕΑ).
            
            
               3)Αποτελεί αρμοδιότητα του Συμβουλίου η θέσπιση μέτρων για τον καθορισμό και την κατανομή των αλιευτικών δυνατοτήτων για κάθε τύπο αλιείας ή ομάδα τύπων αλιείας στον Εύξεινο Πόντο, συμπεριλαμβανομένων ορισμένων σχετικών λειτουργικών όρων, ανάλογα με την περίπτωση. Το άρθρο 16 παράγραφος 4 του κανονισμού (ΕΕ) αριθ. 1380/2013 ορίζει ότι οι αλιευτικές δυνατότητες θα πρέπει να καθοριστούν σύμφωνα με τους στόχους της Κοινής Αλιευτικής Πολιτικής (ΚΑΠ) που προβλέπονται στο άρθρο 2 παράγραφος 2 του εν λόγω κανονισμού. Το άρθρο 16 παράγραφος 1 του κανονισμού (ΕΕ) αριθ. 1380/2013 ορίζει ότι η κατανομή των αλιευτικών δυνατοτήτων μεταξύ κρατών μελών θα πρέπει να πραγματοποιείται κατά τρόπο που να διασφαλίζει τη σχετική σταθερότητα των αλιευτικών δραστηριοτήτων κάθε κράτους μέλους για κάθε απόθεμα ιχθύων ή τύπο αλιείας. 
            
            
               4)Κατά την 41η ετήσια σύνοδό της το 2017, η Γενική Επιτροπή Αλιείας για τη Μεσόγειο ενέκρινε τη σύσταση GFCM/40/2017/4 για ένα πολυετές σχέδιο διαχείρισης για την αλιεία καλκανιού στη γεωγραφική υποπεριοχή 29 (Εύξεινος Πόντος). Η σύσταση καθορίζει τα συνολικά επιτρεπόμενα αλιεύματα (TAC) για το καλκάνι για δύο έτη (2018-2019) με προσωρινή κατανομή των ποσοστώσεων. Το μέτρο αυτό θα πρέπει να ενσωματωθεί στο δίκαιο της Ένωσης. 
            
            
               5)Οι αλιευτικές δυνατότητες θα πρέπει να καθορίζονται με βάση τις διαθέσιμες επιστημονικές γνωμοδοτήσεις, λαμβανομένων υπόψη των βιολογικών και κοινωνικοοικονομικών πτυχών, με παράλληλη εξασφάλιση της δίκαιης μεταχείρισης μεταξύ των αλιευτικών κλάδων, καθώς και με βάση τις γνώμες που διατυπώνονται κατά τη διαβούλευση με τους ενδιαφερόμενους φορείς.
            
            
               6)Σύμφωνα με τις επιστημονικές γνωμοδοτήσεις της ΕΤΟΕΑ, είναι αναγκαίο να διατηρηθεί το τρέχον επίπεδο θνησιμότητας λόγω αλιείας ώστε να εξασφαλιστεί η βιωσιμότητα του αποθέματος παπαλίνας στον Εύξεινο Πόντο. 
            
            
               7)Η χρήση των αλιευτικών δυνατοτήτων που καθορίζονται στον παρόντα κανονισμό υπόκειται στον κανονισμό (ΕΚ) αριθ. 1224/2009 του Συμβουλίου
                  9
               , και ιδίως στα άρθρα 33 και 34 του εν λόγω κανονισμού, που αφορούν αντίστοιχα την καταγραφή των αλιευμάτων και την κοινοποίηση των δεδομένων σχετικά με την εξάντληση των αλιευτικών δυνατοτήτων. Ως εκ τούτου, είναι αναγκαίο να προσδιοριστούν οι κωδικοί που πρέπει να χρησιμοποιούνται από τα κράτη μέλη κατά την αποστολή δεδομένων στην Επιτροπή σχετικά με εκφορτώσεις αποθεμάτων που διέπονται από τον παρόντα κανονισμό.
            
            
               8)Σύμφωνα με το άρθρο 2 του κανονισμού (ΕΚ) αριθ. 847/96 του Συμβουλίου
                  10
               , πρέπει να προσδιοριστούν τα αποθέματα που υπόκεινται στα διάφορα μέτρα τα οποία καθορίζονται στον εν λόγω κανονισμό.
            
            
               9)Σε ό,τι αφορά το απόθεμα καλκανιού, θα πρέπει να ληφθούν περαιτέρω μέτρα διατήρησης. Η διατήρηση της δίμηνης περιόδου απαγόρευσης που ισχύει επί του παρόντος από τις 15 Απριλίου έως τις 15 Ιουνίου, θα συνεχίσει να παρέχει προστασία στο απόθεμα κατά τη διάρκεια της περιόδου αναπαραγωγής του καλκανιού. Η διαχείριση της αλιευτικής προσπάθειας και ο περιορισμός των ημερών αλιείας σε 180 ετησίως αναμένεται να έχουν θετική επίπτωση στη διατήρηση του αποθέματος καλκανιού.
            
            
               10)Για να αποφευχθεί η διακοπή των αλιευτικών δραστηριοτήτων και να εξασφαλιστούν οι βιοτικοί πόροι των αλιέων της Ένωσης, είναι σημαντικό να ανοίξουν αυτοί οι τύποι αλιείας στον Εύξεινο Πόντο την 1η Ιανουαρίου 2019. Για λόγους επείγοντος, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του.
            
            
               11)Οι αλιευτικές δυνατότητες θα πρέπει να χρησιμοποιούνται τηρουμένου πλήρως του εφαρμοστέου δικαίου της Ένωσης,
            
         
         
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               ΚΕΦΑΛΑΙΟ I
                  Αντικείμενο, πεδίο εφαρμογής και ορισμοί
            
            
               Άρθρο 1
               Αντικείμενο
            
            
               Με τον παρόντα κανονισμό καθορίζονται, για το 2019, οι αλιευτικές δυνατότητες που διατίθενται σε αλιευτικά σκάφη της Ένωσης που φέρουν τη σημαία της Βουλγαρίας και της Ρουμανίας για τα ακόλουθα αποθέματα:
            
            
               α) Παπαλίνα (Sprattus sprattus) στον Εύξεινο Πόντο
            
            
               β) Καλκάνι (Psetta maxima) στον Εύξεινο Πόντο.
            
            
               Άρθρο 2
               Πεδίο εφαρμογής
            
            
               Ο παρών κανονισμός εφαρμόζεται στα αλιευτικά σκάφη της Ένωσης που φέρουν τη σημαία της Βουλγαρίας και της Ρουμανίας και αναπτύσσουν δραστηριότητες στον Εύξεινο Πόντο.
            
            
               Άρθρο 3
               Ορισμοί
            
            
               Για τους σκοπούς του παρόντος κανονισμού, ισχύουν οι ακόλουθοι ορισμοί:
            
            
               α)«ΓΕΑΜ»: η Γενική Επιτροπή Αλιείας για τη Μεσόγειο·
            
            
               β)«Εύξεινος Πόντος»: η γεωγραφική υποπεριοχή 29, όπως ορίζεται στο παράρτημα I του κανονισμού (ΕΕ) αριθ. 1343/2011 του Ευρωπαϊκού Κοινοβουλίου και του Συμβουλίου
                  11
               ·
            
            
               γ)«αλιευτικό σκάφος»: οποιοδήποτε σκάφος το οποίο είναι εξοπλισμένο για την εμπορική εκμετάλλευση θαλάσσιων βιολογικών πόρων·
            
            
               δ)«αλιευτικό σκάφος της Ένωσης»: αλιευτικό σκάφος που φέρει τη σημαία κράτους μέλους και είναι νηολογημένο στην Ένωση· 
            
            
               ε)«απόθεμα»: θαλάσσιος βιολογικός πόρος που απαντάται σε μια δεδομένη περιοχή διαχείρισης·
            
            
               στ)«συνολικό επιτρεπόμενο αλίευμα» (TAC): η ποσότητα κάθε αποθέματος που μπορεί να αλιευθεί σε χρονικό διάστημα ενός έτους· 
            
            
               ζ)«αυτόνομη ποσόστωση της Ένωσης»: όριο αλιευμάτων που κατανέμεται αυτόνομα στα αλιευτικά σκάφη της Ένωσης ελλείψει συμφωνημένων TAC· 
            
            
               η)«αναλυτική ποσόστωση»: αυτόνομη ποσόστωση της Ένωσης για την οποία διατίθεται αναλυτική εκτίμηση·
            
            
               θ) «αναλυτική εκτίμηση»: ποσοτική αξιολόγηση των τάσεων που παρουσιάζει συγκεκριμένο απόθεμα, βασιζόμενη σε δεδομένα σχετικά με τη βιολογία και την εκμετάλλευση του αποθέματος, τα οποία η επιστημονική εξέταση έχει κρίνει ως ποιότητας επαρκούς για την παροχή επιστημονικών γνωμοδοτήσεων σχετικά με τις εναλλακτικές επιλογές για τα μελλοντικά αλιεύματα.
            
            
               ΚΕΦΑΛΑΙΟ II
                  Αλιευτικές δυνατότητες 
            
         
         
            
               Άρθρο 4
               Κατανομή αλιευτικών δυνατοτήτων
            
            
               1. Η αυτόνομη ποσόστωση της Ένωσης για την παπαλίνα, η κατανομή αυτής της ποσόστωσης μεταξύ των κρατών μελών και οι σχετικοί λειτουργικοί όροι καθορίζονται, κατά περίπτωση, στο παράρτημα. 
            
            
               2. Τα TAC για το καλκάνι που εφαρμόζονται στα ενωσιακά ύδατα και για τα αλιευτικά σκάφη της Ένωσης, και η κατανομή των TAC αυτών μεταξύ των κρατών μελών, καθώς και οι σχετικοί λειτουργικοί όροι, κατά περίπτωση, καθορίζονται στο παράρτημα.
            
            
            
               Άρθρο 5
               Ειδικές διατάξεις για τις κατανομές
            
            
               Η κατανομή των αλιευτικών δυνατοτήτων μεταξύ κρατών μελών, η οποία προβλέπεται στον παρόντα κανονισμό, δεν θίγει:
            
            
               α)τις ανταλλαγές που πραγματοποιούνται σύμφωνα με το άρθρο 16 παράγραφος 8 του κανονισμού (ΕΕ) αριθ. 1380/2013·
            
            
               β)τις μειώσεις και ανακατανομές που πραγματοποιούνται σύμφωνα με το άρθρο 37 του κανονισμού (ΕΚ) αριθ. 1224/2009·
            
            
               γ)τις μειώσεις που γίνονται σύμφωνα με τα άρθρα 105 και 107 του κανονισμού (ΕΚ) αριθ. 1224/2009.
            
            
            
            
               Άρθρο 6
            
            
               Διαχείριση της αλιευτικής προσπάθειας όσον αφορά το καλκάνι
            
            
            
               Τα αλιευτικά σκάφη της Ένωσης που διαθέτουν άδεια αλιείας για το καλκάνι στον Εύξεινο Πόντο, ανεξάρτητα από το συνολικό μήκος του σκάφους, δεν υπερβαίνουν τις 180 ημέρες αλιείας ετησίως.
            
            
            
            
               ΚΕΦΑΛΑΙΟ III
                  Τελικές διατάξεις
            
            
               Άρθρο 7
               Διαβίβαση δεδομένων
            
            
               Όταν, σύμφωνα με τα άρθρα 33 και 34 του κανονισμού (ΕΚ) αριθ. 1224/2009, τα κράτη μέλη διαβιβάζουν στην Επιτροπή δεδομένα που αφορούν εκφορτώσεις των αλιευθεισών ποσοτήτων αποθεμάτων, χρησιμοποιούν τους κωδικούς αποθεμάτων που αναφέρονται στο παράρτημα του παρόντος κανονισμού.
            
         
         
            
            
               Άρθρο 8
               Έναρξη ισχύος
            
            
               Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            
            
               Εφαρμόζεται από την 1η Ιανουαρίου 2019.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        Κανονισμός (ΕΚ) αριθ. 847/96 του Συμβουλίου, της 6ης Μαΐου 1996, περί θεσπίσεως συμπληρωματικών όρων για την ετήσια διαχείριση των TAC και των ποσοστώσεων (ΕΕ L 115 της 9.5.1996, σ. 3).
               
               
                  
                     (2)
                  
                        ΕΕ L 337 της 19.12.2017, σ. 1.
               
               
                  
                     (3)
                  
                        COM(2018)143 final της 22ας Μαρτίου 2018. 
               
               
                  
                     (4)
                  
                        ΕΕ L 78 της 20.3.2013, σ. 1.
               
               
                  
                     (5)
                  
                        Μπορείτε να ανατρέξετε στον δικτυακό τόπο: http://www.fao.org/gfcm/meetings/blackseaconference2016/en/
               
               
                  
                     (6)
                  
                        Μπορείτε να ανατρέξετε στον δικτυακό τόπο: https://ec.europa.eu/fisheries/black-sea-countries-pledge-promote-sustainable-fisheries-and-aquaculture_en
               
               
                  
                     (7)
                  
                        Μπορείτε να ανατρέξετε στον δικτυακό τόπο: http://www.fao.org/gfcm/reports/statutory-meetings/detail/en/c/454522/
               
               
                  
                     (8)
                  
                        Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την Κοινή Αλιευτική Πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).
               
               
                  
                     (9)
                  
                        Κανονισμός (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (ΕΕ L 343 της 22.12.2009, σ. 1).
               
               
                  
                     (10)
                  
                        Κανονισμός (ΕΚ) αριθ. 847/96 του Συμβουλίου, της 6ης Μαΐου 1996, περί θεσπίσεως συμπληρωματικών όρων για την ετήσια διαχείριση των TAC και των ποσοστώσεων (ΕΕ L 115 της 9.5.1996, σ. 3).
               
               
                  
                     (11)
                  
                        Κανονισμός (ΕΕ) αριθ. 1343/2011 του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2011, σχετικά με ορισμένες διατάξεις περί αλιείας στην περιοχή της συμφωνίας ΓΕΑΜ (Γενική Επιτροπή Αλιείας για τη Μεσόγειο) και την τροποποίηση του κανονισμού (ΕΚ) αριθ. 1967/2006 του Συμβουλίου σχετικά με μέτρα διαχείρισης για τη βιώσιμη εκμετάλλευση των αλιευτικών πόρων στη Μεσόγειο Θάλασσα (ΕΕ L 347 της 30.12.2011, σ. 44).
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 24.10.2018
            COM(2018) 710 final
            ΠΑΡΑΡΤΗΜΑ
            στην
            πρόταση κανονισμού  του Συμβουλίου
            περί καθορισμού, για το 2019, των αλιευτικών δυνατοτήτων στον Εύξεινο Πόντο για ορισμένα αποθέματα ιχθύων και ομάδες αποθεμάτων ιχθύων 
            
               
         
         
            
               ΠΑΡΑΡΤΗΜΑ 
            
            
            
               Οι πίνακες του παρόντος παραρτήματος καθορίζουν τα TAC και τις ποσοστώσεις σε τόνους βάρους ζωντανών αλιευμάτων και, κατά περίπτωση, τους σχετικούς λειτουργικούς όρους.
            
            
            
                     
                        Είδος:
                     
                  
                  
                     
                        Παπαλίνα
                     
                  
                  
                     
                  
                  
                     
                        Ζώνη:
                     
                  
                  
                     
                        Ύδατα της Ένωσης στον Εύξεινο Πόντο
                     
                  
                  
                     
                  
               
                     
                  
                  
                     
                        Sprattus sprattus
                     
                  
                  
                     
                  
                  
                     
                        (SPR/F3742C)
                     
                  
               
                     
                        Βουλγαρία
                     
                  
                  
                     
                  
                  
                     
                        8 032,50 
                     
                  
                  
                     
                        Αναλυτική ποσόστωση
                     
                     
                        Δεν εφαρμόζεται το άρθρο 3 του κανονισμού (ΕΚ) αριθ. 847/96.
                     
                     
                        Δεν εφαρμόζεται το άρθρο 4 του κανονισμού (ΕΚ) αριθ. 847/96.
                     
                     
                  
               
                     
                        Ρουμανία
                     
                  
                  
                     
                  
                  
                     
                        3 442,50
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Ένωση
                     
                  
                  
                     
                  
                  
                     
                        11 475
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        Άνευ αντικειμένου / Δεν εγκρίθηκε
                     
                  
                  
                     
                  
                  
                     
                  
               
            
            
                     
                        Είδος:
                     
                  
                  
                     
                        Καλκάνι
                     
                  
                  
                     
                        Ζώνη:
                     
                  
                  
                     
                        Ύδατα της Ένωσης στον Εύξεινο Πόντο
                     
                  
               
                     
                  
                  
                     
                        Psetta maxima
                     
                  
                  
                     
                  
                  
                     
                        (TUR/F3742C)
                     
                  
                  
                     
                  
                  
                     
                  
                  
                     
                  
               
                     
                        Βουλγαρία
                     
                  
                  
                     
                        57
                     
                  
                  
                     
                  
                  
                     
                        Αναλυτικό TAC 
                     
                     
                        Δεν εφαρμόζεται το άρθρο 3 του κανονισμού (ΕΚ) αριθ. 847/96.
                     
                     
                        Δεν εφαρμόζεται το άρθρο 4 του κανονισμού (ΕΚ) αριθ. 847/96.
                     
                     
                  
               
                     
                        Ρουμανία
                     
                  
                  
                     
                        57 
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Ένωση
                     
                  
                  
                     
                        114
                     
                  
                  
                     
                        (*)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                                     644 
                     
                  
                  
                     
                  
               
                     
                        _________
                     
                  
                  
                     
                  
                  
                     
                  
                  
                     
                  
               
                     
                         (*)
                              Απαγορεύονται οι αλιευτικές δραστηριότητες, συμπεριλαμβανομένης της μεταφόρτωσης, της διατήρησης επί του σκάφους, της εκφόρτωσης και της πρώτης πώλησης, από τις 15 Απριλίου έως τις 15 Ιουνίου 2019.